Ratište
Pod pojmom ratište podrazumijevamo zemljopisni prostor na kome se vodio, vodi ili može biti vođen rat, zajedno s cjelokupnim ratnim potencijalom, njegovim izvorima i drugim potencijalima.

Klasifikacija ratišta 

Tri su temeljne klasifikacije ratišta:
 Sa stajališta geoprostora na kome se izvode ratne operacije i utvrđuju strane u sukobu:
 opće ratište – cjelokupni prostor zaraćenih strana
 posebno ratište – dio je općeg ratišta
 Težišnog prostora djelovanja grana oružanih snaga
 kopnena
 pomorska
 zračna
 Obzirom na vrstu ratova:
 svjetska
 regionalna
 lokalna

Elementi ratišta 

Ratište u vojnom smislu predstavlja najvišu strategijsku kategoriju prostora. Na svakom ratištu postoje bojišta, težišta, objekti, smjerovi itd.
 Bojište kao dio ratišta je strategijska kategorija određenog prostora i može biti:
 kopneno
 pomorsko
 zračno
 Vojnozemljopisno težište – dijelovi zemljopisnog prostora gdje je ta pojava ravnomjerno ili neravnomjerno najviše zastupljena nazivaju se VZ težište - temeljni ciljevi bojevog djelovanja zaraćenih strana
 demografsko, prometno, gospodarsko, ....
 Vojnozemljopisni objekti su niz strategijskih objekata (prometne veze, mostovi i dr.) koji imaju vojno značenje;
 strategijski: najvažniji djelovni ratišta, bojišta (oružane snage u cjelini, pojedine grane, ...);
 operacijski: temeljni elementi u zoni operacije (protuzračna obrana, ZM, veza, ED, ...);
 taktički: vojni objekti manjih razmjera na taktičkom nivou.
 Smjer djelovanja je trodimenzionalni pojas kojim sem postrojbe kreću, opskrbljuju, bojno djeluju. Smjerovi mogu biti:
 Divergentni: iz unutrašnjosti se šire prema objektima djelovanja. Npr. najčešće pri proboju ili izvlačenju snaga
 Konvergentni: sa širokog kružnog ili polukružnog prostora usmjereni prema objektu djelovanja (primjer je pri povoljnom odnosu snaga za što brže ovladavanje objektom - napad na naseljeno mjesto, zračni desant, ....)
 u zavisnosti od vojnozemljopisnog značenja objekta prema kojem se borbeno djeluje, smjerovi mogu biti: strateški, operativni, i taktički.

a) Strategijski smjer djelovanja: prostorno trodimenzionalni pojas strategijskog značaja, usmjeren ka jednom ili više strategijskih ciljeva:
 kopneno - zračni
 pomorsko - zračni
a mora omogućiti
 prostornu mogućnost primanja snaga strategijskih razmjera,
 izvođenje strategijske operacije,
 pružiti povoljne uvjete za postizanje strategijskog cilja.

Vidi još 
 rat

Vojna teorija